ΜΑΘΗΜΑ 1ο

ΒΑΣΙΚΕΣ ΕΝΝΟΙΕΣ ΔΙΚΤΥΩΝ

Στο σημερινό μας μάθημα θα αναφέρουμε παραδείγματα από την καθημερινή μας ζωή τα οποία και θα συσχετίσουμε με τα δίκτυα υπολογιστών όπως:

1. Το ταχυδρομικό δίκτυο.
2. Το δίκτυο ύδρευσης.
3. Το δίκτυο ηλεκτρισμού.
4. Το οδικό δίκτυο.
5. Τηλεπικοινωνιακό δίκτυο.

Τα δίκτυα υπολογιστών σχετίζονται άμεσα με το τηλεπικοινωνιακό δίκτυο γιατί μέσα από τις γραμμές του δηλ τα καλώδια μπορούμε να ανταλλάξουμε πληροφορίες, ενώ βρισκόμαστε σε μακρινές αποστάσεις.

Πρέπει να ξεχωρίσουμε το τηλεπικοινωνιακό δίκτυο (σταθερά και κινητά τηλέφωνα) από το τηλεοπτικό (τηλεόραση) γιατί σίγουρα δεν είναι ίδια καθώς επίσης να εξηγήσουμε ότι τα δίκτυα υπολογιστών είναι κάτι διαφορετικό γιατί :

1. Με την τηλεφωνική σύνδεση μπορούμε να ανταλλάξουμε μόνο φωνή, δηλαδή ήχο.
2. Από την τηλεόραση μπορούμε παθητικά να ακούσουμε φωνή, να δούμε εικόνα, κινούμενη εικόνα (video) αλλά δεν μπορούμε να αλλάξουμε τη ροή του προγράμματος παρά μόνο να την κλείσουμε.
3. Με τα δίκτυα υπολογιστών μπορούμε εμείς οι ίδιοι να επέμβουμε ενεργά και να στείλουμε σε όποιον επιθυμούμε ήχο, εικόνα, κείμενο, βίντεο και να γίνουμε εμείς πρωταγωνιστές στην ανταλλαγή της πληροφορίας.